Anna Finucchiaru - Wikipedia

# Anna Finucchiaru

### Di Wikipedia, l'enciclopedìa lìbbira.

Anna Finucchiaru (oppuru, 'n lingua taliana, Anna Finocchiaro Fidelbo) (Muòrica, 31 di marzu 1951) è na donna pulìtica siciliana. Hà statu Ministru dê Parigghi Uppurtunità.

Lauriata 'n Jurisprudenza, ntô 1981 addiveni funziunariu dâ Banca d'Italia ntâ filiali di Savona. Prituri a Liunforti dû 1982 ô 1985, addivinni sustitutu prucuraturi ntô tribbunali di Catania nzinu ô 1987, annu unni vinni eliggiuta diputatu ntra li schieri dû Partitu Cumunista Talianu. Dû 1988 ô 1995 fu macari cunzigghieri cumunali a Catania, prima cu PCI e appoi cu lu Partitu Dimucràticu dâ Manca.

Ministru pê Parigghi Uppurtunità ntô mentri dû primu cuvernu di Rumanu Prodi, ntô 2001 cunfirmau lu sò postu â Càmmira dê Diputati candidànnusi cu li Dimucràtici di Manca. Ô avvicinàrisi di l'elizzioni pulìtichi dû 2006 sbarcau ô Sinatu e uttinìu nu novu mannatu parlamintari risurtannu eliggiuta ntâ circuscrizzioni Sicilia pi lu Ulivo.

Attuarmenti è capugruppu a Palazzu Madama dû gruppu parlamintari di lu Ulivo.

È membru dâ siggritirìa nazziunali dê Dimucratici di Manca, di chisti è macari rispunzàbbili ô sitturi Justizzia.

Estrattu di "http://scn.wikipedia.org../../../a/n/n/Anna_Finucchiaru_8488.html"

Catigurìi: Biografìi | Puliticanti siciliani

##### Views

- artìculu
- discussioni
- Virsioni currenti

##### Attrova

##### Àutri lingui

- Italiano
- Português